DJEČJI VRTIĆ OPATIJA

KLASA: 601-02/25-05/18

URBROJ: 2156-10-06-25-2

ZAPISNIK

sa **2. sjednice** Upravnog vijeća Dječjeg vrtića Opatija

(u daljnjem tekstu: UV)

Održane 15. 9. 2025. godine u Vrtiću Opatija

s početkom u 16:30 sati

Nazočni: - predstavnici osnivača: Nikola Hlanuda, predsjednik UV

 Almir Maslić

 Ena Knežević Tončinić

 Eva De Santi Gartner

- predstavnica ustanove: Sandra Strbad

- predstavnik roditelja: Domagoj Tramontana

Nisu nazočni: - predstavnica ustanove Patricia Cerin

Ostali nazočni: Biljana Šuša, ravnateljica

 Željana Rogoznica (tajnica) - zapisničar

 Predsjednik Upravnog vijeća, Nikola Hlanuda, pozdravio je nazočne, utvrdio da je nazočan dovoljan broj članova/ica UV za donošenje pravovaljanih odluka, te je predložio sljedeći

Dnevni red:

1. Verifikacija zapisnika sa 1. konstituirajuće sjednice UV;
2. Prijedlog financijskog plana za 2026. godinu s projekcijama za 2027. i 2028. godinu;
3. Razno

**Ad. 1. Zaključak:**

Zapisnik sa 1. konstituirajuće sjednice UV-a jednoglasno je prihvaćen i verificiran.

**Ad. 2. Zaključak:**

UV jednoglasno donosi Odluku da prihvaća prijedlog ravnateljice da se prihvati i donese Prijedlog Financijskog plana Dječjeg vrtića Opatija za 2026. godinu s projekcijama za 2027. i 2028. godinu prema predloženom.

**Ad.3.** **Zaključak:**

Gospodin Domagoj Tramontana iznio je primjedbu na paušalno stanje zgrade vrtića Lovran te pitao ravnateljicu ima li saznanja o tome da je situacija s podovima i krovom problematična. Ravnateljica je odgovorila da je zgrada u vlasništvu općine Lovran te je općina preuzela odgovornost za objekt. Također, navodi da su prošle i pretprošle godine u navedenom objektu bila jako velika ulaganja; propadao je pod koji je saniran, saniran je pod u blagovani, sve je bilo raskopano, došlo se do zemlje, stavljene su pločice i kako se slegao teren jer je pjeskovit došlo je do pucanja zidova. To je sanirano prije dvije godine. Da se to moglo sanirati prvo su izvršeni vanjski radovi što je bio veliki izazov i veliko ulaganje. Vrtić se sastoji od starog dijela i novog dijela. Na novom dijelu ne pucaju zidovi, ali vanjske stepenice koje vode iz jasličkog dijela također su popucane i taj dio se ne koristi. Koriste se drugi dijelovi za prolaz. Imamo izvrsnu suradnju sa službom u općini Lovran. I dalje se ulaže. U svim sobama se uređuju parketi te su promijenjeni prozori u svim sobama. Sljedeće godine planira se mijenjanje prozora na hodniku i holu. Trenutno smo u dogovoru sa općinom da se ulaže u vanjski prostor. Redovito se liče prostori. Namještaj je kompletno promijenjen, svake godine se nešto promijeni. Krov je ravan, prokišnjavalo je do pretprošle godine i u holu i u jednoj sobi, to je sanirano, promijenile su se gurle i redovito se održava odvod oborinskih voda. Ravnateljica traži da se napiše konkretno o čemu se radi.

 Gospodin Domagoj Tramontana navodi da je zarastao vanjski dio okućnice te ga zanima zašto se to ne održava? Ravnateljica na to odgovara da to nije do vrtića, treba vidjeti sa firmom STUBICA d.o.o. koja se bavi održavanjem vanjskog prostora. Također, uputit će se molba domarima da pogledaju okoliš te da kontaktiraju firmu STUBICA d.o.o.

Također, gospodin Domagoj Tramontana postavlja pitanje privremenih jaslica u vrtiću u Veprincu, Društveni dom „Janko Gržinić“, hoće li se tamo održavati vrtićki program i hoće li ove godine tamo biti organiziran rad?

Ravnateljica odgovara da se to još ne zna te da ovisi hoće li biti dodatnih prijava van roka kroz godinu. Smatra da možemo očekivati da će u tom objektu biti još djece. Trenutno su otvorene grupe u objektu u Poljanama, bude li potrebe ponovno ćemo angažirati te dvije skupine.

Nadalje, gospodin Domagoj Tramontana postavlja pitanje da li se nešto novo dogodilo po pitanju djeteta K.V.

Ravnateljica je odgovorila da za sada nema dodatnih informacija te se postupa sukladno mišljenju Ministarstva. Predmetno mišljenje će biti preporuka i za ostalu djecu koja bi iskoristila takvu šansu koja ne postoji.

Završeno u 17:15 sati.

Zapisničar: PREDSJEDNIK UPRAVNOG VIJEĆA:

Željana Rogoznica Nikola Hlanuda